ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 148/29.05.2025**

**privind** **aprobarea vânzării unui imobil - teren situat în Municipiul Satu Mare****, str. Gabriel Georgescu nr. 38**

Consiliul Local al Municipiului Satu Mare,

Urmare a solicitării doamnei Pente Grete - Elisabeta, înregistrată la Primăria municipiului Satu Mare sub nr. 55624/30.09.2024 și documentația anexată acesteia,

Analizând proiectul de hotărâre înregistrat sub nr. 29818/09.05.2025, referatul de aprobare al Viceprimarului municipiului Satu Mare, înregistrat cu nr. 29822/09.05.2025, în calitate de inițiator, raportul de specialitate comun al Direcției Patrimoniu - Serviciul Patrimoniu Concesionări Închirieri şi al Directorului executiv al Direcţiei economice, înregistrat cu nr. 29825/09.05.2025, raportul de specialitate al Serviciului Juridic, înregistrat sub nr. 32905/21.05.2025

și avizele comisiilor de specialitate ale Consiliului Local Satu Mare,

Având în vedere prevederile art. 1, Anexa 1 din Hotărârea Consiliului Local Satu Mare nr. 155/28.04.2022,

Ținând seama de prevederile art. 10 alin. (2) și art. 24 din Legea cadastrului și a publicității imobiliare nr. 7/1996, republicată cu modificările și completările ulterioare, prevederile art. 553 alin. (1) coroborat cu alin. (4), art. 885, art. 888 și art. 1650 și următoarele din Codul Civil,

Luând în considerare prevederile art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,

În temeiul prevederilor art. 354, art. 355 și ale art. 364 alin. (1) din O.U.G. nr. 57/2019 privind Codul administrativ, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 87 alin. (5), art. 108 lit. e), art. 129 alin.(2) lit. c) și alin. (6) lit. b), art. 139 alin. (2) și ale art. 196 alin. (1) lit. a) din OUG nr.57/2019 privind Codul administrativ, cu modificările și completările ulterioare,

Adoptă prezenta:

**H O T Ă R Â R E:**

**Art. 1.** Se atestă apartenența la domeniul privat al Municipiului Satu Mare a imobilului - teren în suprafață de 114 mp, respectiv cota de 114/931 părți înscris în CF nr. 174684 Satu Mare cu nr. cadastral 174684 (nr. CF vechi 5217 Col. Satu Mare cu nr. top 4844/4 și 4845/2), aferent apartamentului petentei aflat în construcția – C2, situată în Satu Mare, str. Gabriel Georgescu nr. 38, jud. Satu Mare și identificat conform documentației cadastrale denumită ”Plan de situație”, vizată de O.C.P.I. Satu Mare sub nr. 53526/14.09.2018, executată de persoană fizică autorizată A.N.C.P.I. – ing. Donka Vasile, care constituie anexă la prezenta hotărâre.

**Art. 2.** (1) Se aprobă vânzarea în favoarea numitei Pente Grete - Elisabeta, a terenului în suprafață de 114 mp, cu categoria de folosință „curți construcții”, identificat la articolul precedent.

(2) Toate cheltuielile cu vânzarea terenului vor fi suportate de cumpărătoare.

**Art. 3.** Se aprobă prețul de 8.664 lei pentru terenul propus spre vânzare în suprafață de 114 mp, calculat conform prețurilor prevăzute în raportul de evaluare pentru terenurile cu categoria de folosință „curți construcții”, situate pe str. Gabriel Georgescu, care constituite Anexa 1 din Hotărârea Consiliului Local Satu Mare nr. 155/28.04.2022.

**Art. 4**. Cu ducerea la îndeplinire a prezentei hotărâri se încredințează Viceprimarul municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Direcția Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 5.** Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege Primarului municipiului Satu Mare, domnului Băbțan Raul – Gabriel -Viceprimar al municipiului Satu Mare, Instituției Prefectului - Județul Satu Mare, Direcției Patrimoniu - Serviciul Patrimoniu Concesionări Închirieri și petentei.

**Președinte de ședință, Contrasemnează**

**György Ildikó-Adél Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.